wickkiey/tamil-wikipedia-chunked huggingface dataset:
# குர்கான் மாகாணம்

## காலநிலை

இந்த ஒப்லாஸ்து நீண்ட குளிர் காலம் மற்றும் வழக்கமான வறட்சி கொண்ட சூடான கோடை போன்ற கடுமையான தட்பவெப்பநிலை கொண்டது. இதன் சராசரி சனவரி வெப்பநிலை -18 டிகிரி செல்சியஸ் (0 ° பாரன்கீட்) இப்பகுதியின் வெப்பமான மாதமான சூலை மாதத்தின் சராசரி வெப்பநிலை (ஜூலை) +19 டிகிரி செல்சியஸ் (66 டிகிரி பாரன்கீட்) ஆகும். ஆண்டு சராசரி மழைபொழிவு 400 மில்லி மீட்டர் (16) ஆகும்.
# குர்கான் மாகாணம்

## பொருளாதாரம்

குர்கன் ஒப்லாஸ்து, பிரதேசத்தின் எல்லைப் பகுதியில் எண்ணெய், எரிவாயு உள்ள மாவட்டங்கள் தியூமென் ஒப்லாஸ்து பகுதியில் அமைந்துள்ளது. மேலும் இதேபோன்று தோம்ஸ்க் ஒப்லாஸ்துக்கு அருகில் உள்ள மாவட்டங்களின் எல்லைப் பகுதிகளில் உள்ள எண்ணெய் வயல்களில் இருந்து பெரிய எண்ணெய் மற்றும் எரிவாயு குழாய்கள் இதன் எல்லைப் பகுதிகள் வழியாக, உரால் மற்றும் சைபீரிய எண்ணெய் சுத்திகரிப்பு நிலையங்களை நோக்கி செல்கின்றன. இதன் முதன்மை தொழில்துறை மையங்களாக குர்கன் , மற்றும் சர்டிரின்ஸ்க் ஆகும்.  
- பிறப்பு (2010): 11,862 (1000 13.0)
- இறப்பு (2010): 14,590 (1000 16.0)
- **மொத்த கருத்தரிப்பு விகிதம்:**
- 2000 - 1.38
- 2001 - 1.35
- 2002 - 1.45
- 2003 - 1.40
- 2004 - 1.46
- 2005 - 1.40
- 2006 - 1.43
- 2007 - 1.59
- 2008 - 1.72
- 2009 - 1.77
- 2010 - 1.79
- 2011 - 1.82
- 2012 - 2.03
- 2013 - 2.12
- 2014 - 2.10 (இ)
- 2012 முக்கிய புள்ளிவிவரங்கள்
- பிறப்பு: 12 400 (1000 ஒன்றுக்கு 13.8)
- இறப்பு: 14 216 (1000 ஒன்றுக்கு 15.9)
- மொத்த கருத்தரிப்பு விகிதம்: 2.03
# குர்கான் மாகாணம்

## சமயம்

2012 ஆண்டின் உத்தியோகபூர்வ கணக்கெடுப்பு படி குர்கான் ஒப்லாஸ்து மக்கள் தொகையில் 28.4% பேர் உருசிய மரபுவழித் திருச்சபையை பின்பற்றுகின்றனர், 6% பொதுவான கிருத்துவர் , 2% இஸ்லாமியர் , 1% பின்பற்றுவது ஸ்லாவிக் நாட்டுப்பற மதம், 0.4% இந்து மதத்தினர், 36% மக்கள் ஆன்மீக, மத நாட்டமற்றவர்கள். 14% நாத்திகர் , மற்றும் 12.2% மற்ற மதங்களைச் சேர்ந்தவர்களாகவோ அல்லது மதம் பற்றிய கேள்விக்கு பதிலலளிக்காதவர்கள் ஆவர்.
# தாஜ் எக்ஸோடிகா ஹோட்டல் மற்றும் ரிசோர்ட்

இந்தியாவின் கோவாவில் அமைந்துள்ள பெனௌலிம் கடற்கரையில் **தாஜ் எக்ஸோடிகா கோவா மற்றும் ரிசோர்ட்** அமைந்துள்ளது. இது தாஜ் ஹோட்டல்களின் குழுமத்தில் ஒரு ஹோட்டலாகும். கோவா கடற்கரைகளில் தென்மேற்குப் பகுதியில் அமைந்துள்ளது. கோவாவின் மதிப்புமிக்க உயர்-ரக ஐந்து நட்சத்திர ஹோட்டல்களுள் தாஜ் ஹோட்டலும் ஒன்று. அமைதியாக பொழுதினைக் கழிக்க சிறந்த ஹோட்டலாக இந்த ஹோட்டல் கருதப்படுகிறது. ஆறு ஏக்கரில் அமைந்துள்ள தோட்டம், சிறப்பான ஹோட்டல் வடிவமைப்பு, பரந்த நிழலைப் பரவச் செய்யும் தாழ்வாரப் பகுதிகள் என பலதரப்பட்ட வித்தியாசமான சூழல்களின் மூலம் அமைதியான மனநிலையினை உருவாக்கும் வகையில் ஹோட்டல் அமைந்துள்ளது. அத்துடன் விருந்தினர்களுக்கு அங்கு தங்கியிருக்கும் நாட்களை தொடர்ந்து நினைவிருக்கும்படியான அமைப்பினை தாஜ் நிறுவனம் செய்துள்ளது.  
தாஜ் ஹோட்டல்களின் குழுமத்தினால் இதன் மேலாண்மை கவனிக்கப்பட்டு வருகிறது. சுமார் 136 அறைகளும், நான்கு சூட்களும் இந்த ஹோட்டலில் உள்ளன.
# தாஜ் எக்ஸோடிகா ஹோட்டல் மற்றும் ரிசோர்ட்

## இருப்பிடம்

தாஜ் எக்ஸோடிகா தெற்கு கோவாவின், பெனௌலிம் கடற்கரையில் அமைந்துள்ளது. வர்கா கடற்கரை (6 கிலோ மீட்டர்) மற்றும் கோவ்லா கடற்கரை (5 கிலோ மீட்டர்) போன்றவை அருகிலுள்ள பார்ப்பதற்குரிய இடங்களாகும். இந்த ஹோட்டலுக்கு அருகில் அமைந்துள்ள போக்குவரத்து வசதிகள் பின்வருமாறு:  
டபோலிம் விமான நிலையம் – 25 கிலோ மீட்டர் / 45 நிமிடங்கள்  
வேம்பு ரயில் நிலையம் – 7-8 கிலோ மீட்டர் / 15-18 நிமிடங்கள்
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

கம்பியில்லா இணையச்சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணைய வசதி, வணிக மையம், நீச்சல் குளம் மற்றும் உடற்பயிற்சி மையம் ஆகியவை அடிப்படை வசதிகளாக இங்கு வழங்கப்படுகின்றன.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### அடிப்படை அறை வசதிகள்

குளிரூட்டப்பட்ட அறை வசதி மற்றும் துயில் எழ உதவும் வசதி போன்றவை இங்கு அடிப்படையாக வழங்கப்படுகிறது.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### உணவு மற்றும் குடிபானங்கள்

பார், உணவகம், பொதுவான இருப்பிடம் மற்றும் காஃபி ஷாப் ஆகியவை இங்கு அளிக்கப்படும் வசதிகள் ஆகும்.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### வணிகச் சேவைகள்

வணிக மையம், ஒலி ஒளி கருவிகள், எல்சிடி காட்சியளிப்பான், கூட்ட அரங்கு வசதிகள், சந்திப்பு அறை போன்றவை இங்கு அளிக்கப்படும் வசதிகள் ஆகும்.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### இதர வசதிகள்

கடைவீதி, கூட்ட அரங்கு வசதிகள், வணிகச் சேவைகள், மாநாட்டு அறைகள், இலவச செய்தித்தாள், முடி உலரவைப்பான் மற்றும் தொலைபேசி சேவைகள் போன்றவை இங்கு வழங்கப்படும் இதர வசதிகள் ஆகும்.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### மறு உருவாக்க சேவைகள்

குழந்தைகள் நீச்சல் குளம், உடற்பயிற்சி செய்யும் இடம், முடிதிருத்துமிடம், மற்றும் வெளிப்புற நீச்சல் குளம் போன்றவை இங்கு அளிக்கப்படும் வசதிகள் ஆகும்.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### பயணச் சேவைகள்

பயண உதவிகள், இலவச வாகன நிறுத்துமிடம், வாகன நிறுத்துமிடம் போன்றவை இங்கு அளிக்கப்படும் வசதிகள் ஆகும்.
# தாஜ் எக்ஸோடிகா ஹோட்டல் மற்றும் ரிசோர்ட்

## அடிப்படை வசதிகள்

### ஹோட்டல் வசதிகள்

24 மணிநேர பாதுகாப்பு வசதி, வரவேற்பு பகுதி போன்றவை இங்கு அளிக்கப்படும் வசதிகள் ஆகும்.
# பாக்திரியா

**பாக்திரியா** அல்லது **பாக்தர்** அல்லது **பாக்ட்ரியா** (**Bactria**) பண்டைய ஈரானியர்களுடைய பழம்பெரும் வரலாற்றுச் சிறப்பு வாய்ந்த நகரமாகும். இதன் வடக்கிலும், வடகிழக்கிலும் பாமிர் மலைகள் அமைந்துள்ளது. இன்றைய ஆப்கானித்தான் மற்றும் தஜிகிஸ்தான் நாடுகளின் பகுதிகளை உள்ளடக்கிய பழமையான பாக்தரியா நகரம் இந்து குஷ் மலைத்தொடரில் உற்பத்தியாகும் ஆமூ தாரியா நதிக்கரையில் அமைந்திருந்தது.ஜொராஷ்டிரிய சமயம் இங்கு தோன்றியதாகும். இஸ்லாமியர்களின் வருகைகு முன்பு இங்கு பௌத்தம் பரவியிருந்தது. பின்னர் ஏழாம் நூற்றாண்டில் ரஷிதுன் கலிபா, உமய்யத் கலிபா ஆகிய கலீபாக்களின் ஆளுகையின் கீழ் இருந்தது. கிரேக்கத்தில் பாக்தரியா பகுதி சிலநேரங்களில் 'பாக்த்திரியனா' என அழைக்கப்பட்டு வந்துள்ளது. இப்பகுதியில் பாக்திரியா-மார்கியானா தொல்லியல் வளாகம் உள்ளது.
# பாக்திரியா

## புவியியல்

பி. இலெரிச் என்பவரது கூற்றின்படி இதன் தலைநகரம் பாக்தர் இன்றைய வட ஆப்கானிஸ்தான் பகுதியிலுள்ள பாக் நகரம் ஆகும். மார்ஜியானா என்பதும் பெர்சிய மாகாணத்தைக் குறிக்கும் மார்கு என்ற கிரேக்கச் சொல்லிலிருந்து வந்ததாகும், இப்பகுதி இன்றைய துருக்மேனிஸ்தானின் தலைநகரான 'மெர்வி' ஆகும்.  
தியோடரஸ் சிகுலஸ் என்ற தொடக்க கால வரலாற்றாய்வாளருக்குப் பின்னர் கி. மு. 400 களில் கிரேக்க வரலாற்றாய்வாளரான இக்டெசியஸ் என்பவர் பண்டைய அசீரிய மன்னன் நினசு என்பவன் ஆக்சியார்டெசு என்ற பாக்தரிய மன்னனால் தோற்கடிக்கப்பட்டதைக் குறிப்பிடுகிறார், இது கி. மு. 2140 அல்லது ட்ரோசான் போர் நடைபெறுவதற்கு 1000 ஆண்டுகளுக்கு முன்னர் நடைபெற்றிருக்கலாம் எனக் குறிப்பிடுகிறார்.
கியூனிபார்ம் எழுத்து முறையில் உள்ள அசிரிய வரலாற்றை, அதன் பதிவுகளை அறிய முனைந்தாலன்றி அதைப் பற்றிய முழு விவரமும் தெரிய வாய்ப்பில்லை. எனினும் பாக்தரியா வரலாற்றில் கிரேக்கத்தின் பங்கு கனிசமாக இருந்தே வந்துள்ளது என வரலாற்றாய்வளர்கள் கருதுகின்றனர்.  
ஒரு சில எழுத்தாளர்களின் கருத்துப் படி கி. மு. 2500- 2000 ங்களில் பாக்தரியாவானது தற்போது ஈரான் மற்றும் வட மேற்கு இந்தியாவிற்குக் குடிபெயர்ந்த இந்தோ-ஈரானிய பழங்குடிகளின் நிலமாக இருந்தது.
பின்னர் மத்திய ஆசியாவில் பெர்சியாவின் வடக்கு மாகாணமாக ஆனது,  
மலைவளமும், மண் வளமும், நீர் வளமும் கொண்ட துரானியாப் பாலைவனத்தைச் சூழ்ந்திருந்த இப்பகுதியில் தான் சொராட்டிரிய நெறியை தோற்றிவித்த ஜொராஸ்டிரர் முதன் முதலில் தனது ஆதரவாளர்களைப் பெற்றார், ஜொராஸ்டிரத்தின் பழைமையான நூலான அவெஸ்தா, பழைமையான ஈரானிய மொழிக் குடும்பத்தைச் சேர்ந்த கிழக்கு ஈரானிய மொழியில் எழுதப்பட்டதாகும்.
# பாக்திரியா

## புவியியல்

### மகா சைரஸ்

எர்னஸ்ட் எர்ஸ்பெல்டு என்பவர், கி. மு. ஆறாம் நூற்றாண்டில் பெர்சிய அரசர் மகா சைரஸ் பாக்திரியாவை தனது அரசுடன் இணைக்கும் முன்னர் அப்பகுதி மார்ஜியானாவுடன் இணைந்து மெதியன் அரசின் ஒரு பகுதியாக பன்னிரண்டாவது மாகாணமாக பாக்தரியா இருந்தது என்ற கருத்தை முன்வைக்கிறார்.  
மகா அலெக்சாண்டரால் தோற்கடிக்கப்பட்ட பாக்தரிய மன்னன் மூன்றாம் டேரியசுக்குப் பின்னர் பாக்தரியாவின் படைத்தளபதி பெசஸ் படைகளை ஒன்று திரட்டி ஓர் அணியை உருவாக்கினார். ஆனால் அவர் பிற போர்ப்படையினர்களால் பிடிக்கப்பட்டு அலெக்சாண்டரிடம் ஒப்படைக்கப்பட்டார். இறுதியில் அவர் சித்திரவதை செய்து கொல்லப்பட்டார்..
# பாக்திரியா

## புவியியல்

### மகா அலெக்சாண்டர்

மகா அலெக்சாண்டர் 'சோக்தியானா' பகுதியை வெற்றிகொண்ட பிறகு ஆமூ தாரியா (ஓக்சஸ்) பகுதியைத் தாண்டி கடினமான எதிர்ப்புகளுக்கிடையில் தெற்கில் அவரது செல்வாக்கை நிலைநிறுத்துவது மிகவும் கடினமாக இருந்தது. இரண்டாண்டுகள் கடுமையான சண்டைக்குப் பின்னரே அலெக்சாண்டரால் பாக்தரியாவை தனது கட்டுப்பாட்டின் கீழ் கொணர முடிந்தது. தியோடோரஸ் என்ற அறிஞரின் கூற்றுப்படி அலெக்சாண்டரின் இறப்புக்குப் பின்னர் பாக்தரியா பிலிப்சின் ஆளுகையின் கீழ் இருந்துள்ளது. ஆனால் வரலாற்றாய்வாளர் ஜஸ்டின் என்பவர் அமின்டசுகள் பாக்தரியாவைக் கட்டுப்படுத்த்தினார்கள் எனக் கூறுகிறார், திரிப்பரடைசசு உடன்படிக்கையின்படி தளபதி ஸ்டாசனோர் ஆளுகையின் கீழ் பாக்தரியா இருந்ததை தியோடோரஸ் சிகுலசு மற்றும் ஆரியான் என்ற இரு ஆசிரியர்களும் ஒப்புக்கொள்கின்றனர். அலெக்சாண்டருடைய பேரரசு அவரது படைத்தலைவர்களுக்கு பிரித்துக் கொடுக்கப்பட்ட போது, படைத்தலைவர் செலுக்கஸ் நிக்கோடர் நிறுவிய செலூக்கியப் பேரரசின் ஒரு பகுதியாக பாக்தரியா ஆனது.
# பாக்திரியா

## புவியியல்

### செலூக்கியப் பேரரசு

கிரேக்கர்களான மாசிடோனியர்கள், குறிப்பாக செலுக்கஸ் நிக்கோடர் மற்றும் அவரது மகன் முதலாம் ஆண்டியோகஸ் ஆகியோர் செலூக்கியப் பேரரசை நிறுவி நிறைய கிரேக்க நகரஙக்ளைத் தோற்றுவித்தனர். அங்கு சில காலங்கள் கிரேக்க மொழி ஆதிக்கம் பெற்றிருந்தது முதலாம் டேரியஸ் காலத்தில் கிரேக்கத்தின் பழமையான நகரமான பார்கா மற்றும் சிரனயிகா நகரங்களில் அரசை எதிர்த்தவர்களும் சரணடைய மறுத்தோரும் பாக்தரியாவிற்கு நாடுகடத்தப்பட்டனர். இதில் முரண்பாடு என்னவெனில் பாக்தரியாவிற்கு நாடுகடத்தப்பட்டு வந்தவர்களால் கிரேக்கத்தின் அருகிலுள்ள நாடுகளை விட பாக்தரியாவில் கிரேக்க மொழியின் செல்வாக்கு மிகுந்திருந்தது எனலாம்.  
கூடுதலாக அகாமனிசியப் பேரரசர் முதலாம் செர்கஸ் என்பவர் மேற்கு மத்திய ஆசியாவில் திதிமாவிற்கு அருகில் குடியிருந்த பிராஞ்சிடேயிக்களையும் பாக்தரியாவில் குடியேற்றம் செய்தார். இவர்கள் கிரேக்க கோவில்களில் பூசாரிகளின் வழித்தோன்றல்களாவர். கோவில்களிலிருந்தபடியே அவருக்குத் துரோகம் செய்த காரணத்தால் பாக்தரியாவில் குடியமர்த்தப்பட்டனர்.  
கிரேக்கத்தில் நடைபெற்ற அயோனியன் கிளர்ச்சியில் ஈடுபட்டவர்களில் மகளிரை ஒரு பெர்சியப் படைத்தளபதி அச்சுறுத்தி, அடிமைப்படுத்தி பாக்தரியாவிற்கு அனுப்பியதாக ஹெரோடடஸ் என்ற வரலாற்றாசிரியர் பதிவு செய்கிறார்.எனினும் இந்த சில சான்றுகள் மட்டுமே கிரேக்கத்திலிருந்து மத்திய ஆசியாவிற்கு ஏராளமானோர் நாடுகடத்தப்பதற்கான அறிகுறிகளாகக் கூற முடியாது.
# பாக்திரியா

## புவியியல்

### கிரேக்க பாக்திரியா பேரரசு

of the Greco-Bactrian king Eucratides, the largest gold coin of Antiquity.]]  
<blockquote>"மிகப் பெரிய செல்வஙகளைப் பெற்ற ஆயிரம் நகரங்கள் கொண்ட பாக்திரியப் பேரரசு (opulentissimum illud mille urbium Bactrianum imperium)"</blockquote>  
செலுக்கிய பேரரசர்களால் துயரங்களை சந்தித்து வந்த பாக்தரியாவின் தளபதி தியோடோட்சுக்கு, எகிப்தின் இரண்டாம் தாலமியின் தாக்குதலுக்குப் பின்னர் கி. மு. 245இல் சோக்தியானாவை வென்று சுதந்திர அறிவிப்பை வெளியிட ஒரு வாய்ப்பு கிட்டியது. இவரே கிரேக்க-பாக்திரிய அரசை நிறுவியவர் ஆவார். தியோடோடசும் அவருக்குப் பின் வந்தோர்களும் செலூக்கியர்களின் குறிப்பாக கி. மு 190-ல் ரோமானியர்களால் வெல்லப்பட்ட அண்டியோகசின் தாக்குதல்களை திறம்பட முறியடிக்கும் வல்லமை பெற்றிருந்தனர். கிரேக்க பாக்திரியா பேரரசர்கள் தங்களது பேரரசையும் தாண்டி இந்தியா - சீனா வரை தனது பேரரசை விரிவாக்கவும் வலிமை பெற்றிருந்தனர்.
கிரேக்க- பாக்திரியர்கள் கிரேக்க மொழியை தங்களுடைய ஆட்சி மொழியாகக் கொண்டனர்
இம்மொழிகள் சில அப்படியே அல்லது சில மாறுதல்களுக்குட்பட்டு உள்நாட்டு பாக்தரிய மொழிக்கலப்பு பெற்றன. அதே சமயம் நவீன பாஷ்தோ மொழியிலிருந்து மூலசொற்கள் சிலவற்றையும் இவை பெற்றன..
# பாக்திரியா

## புவியியல்

### இந்தோ கிரேக்கப் பேரரசு

(205–171 BC), இந்தியாவை வென்றதன் அடையாளமாக யானையின் மண்டையோட்டினை தலையிலணிந்துள்ளார்.]]  
பாக்தரிய அரசரான முதலாம் யூதிடெமஸ் மற்றும் அவரது மகனான பாக்தரியாவின் முதலாம் திமெத்ரியசு ஆகியோர் இந்து குஷ் மலைகளைத் தாண்டி இந்தியாவின் வடமேற்கு பகுதிகளை வெற்றிகொண்டனர், மிகக் குறுகிய காலத்திற்குள்ளாகவே கிழக்கே உருவான கிரேக்கப் பேரரசுகளில் இவரர்கள் ஒரு மாபெரும் சக்தியாக உருவாகியிருந்தனர். ஆனால் இந்த இந்தோ-கிரேக்கப் பேரரசர்களிடையே கருத்து வேறுபடுகளின் காரணமாக ஒருவருடைய ஆளுகையை மற்றொருவர் வலுக்கட்டாயமாகப் பெற்றனர். திமெத்ரியசு இந்தியாவில் நீண்ட தூரம் முன்னேறிச் செல்லும் வேளையில் அவருடைய படைத்தளபதிகளுல் ஒருவரான யூக்ரடிடசு பாக்தரியாவின் அரசனாகத் தன்னைத் தானே அறிவித்துக் கொண்டான். விரைவில் பாக்தரியாவின் மற்ற பிரதேசங்களில் புதிதாக எழுச்சி பெற்றவர்களும் தங்களைத் தாங்களே அரசர்களாக அறிவித்துக் கொண்டு ஒருவர் மற்றொருவருக்கு எதிராக சண்டையிட்டனர்.  
இவர்களில் பெரும்பாலானோரை ஆப்கானிஸ்தானில் கண்டறியப்பட அவர்களது நாணயங்களை வைத்தே அறிய முடிகிறது. இப்போர்களின் மூலம் கிரேக்கர்களுடைய மேலாதிக்கம் குறைவாக மதிப்பிடப்பட்டது. இல்லையெனில் இதன் நிலை வேறாக இருந்திருக்கும். திமெத்ரியசு மற்றும் யூக்ரடிடசு ஆகியோருக்குப் பின் வந்தவர்கள் கிரேக்க அட்டிக் வகை நாணயங்களைக் கைவிட்டு சொந்தமாக நாணயங்களை அச்சிட்டார்கள்.  
இந்தியாவில் மெனாண்டர் என அறியப்படும் இந்தோ-கிரேக்க மன்னன் மிகப்பெறிய வெற்றியாளராக அறியப்படுகிறார். இவர் புத்த மதத்திற்கு மாறினார். இவரது காலத்தில் நாகசேனர் என்ற பௌத்த அறிஞர் பாளி மொழியில் **மிலிந்த பன்ஹா** எனும் மிலிந்தரின் கேள்விகள் எனும் நூலை எழுதினார். இவருக்குப் பின்வந்த இந்தோ-கிரேக்க அரசர்கள் இந்தியாவில் தங்களது அதிகாரத்தை நிலைநிறுத்தினர். கடைசியாக அறியப்படும் இந்தோ-கிரேக்க மன்னன் கி. மு 55 இல பஞ்சாப் பகுதியை ஆண்ட இரண்டாம் சிட்ரெடோ ஆவார். ஆயினும் கி. பி. 10இல் இவரது ஆட்சி முடிவுற்றதாக பிற சான்றுகள் கூறுகின்றன.
# பாக்திரியா

## இதனையும் காண்க

- பாக்திரியா-மார்கியானா தொல்லியல் வளாகம்
# பாக்திரியா

## வெளியிணைப்புகள்

- Bactrian Coins
- Bactrian Gold
- Livius.org: Bactria
- Batriane du nord —about the Termez region, an archeological site
- Art of the Bronze Age: Southeastern Iran, Western Central Asia, and the Indus Valley, an exhibition catalog from The Metropolitan Museum of Art (fully available online as PDF), which contains material on Bactria
# வித்யா ஜோதி

**வித்யா ஜோதி** (*Vidya Jyothi*) என்பது இலங்கை அரசால் "அறிவியல் மற்றும் தொழிநுட்ப சாதனைகளுக்காக" வழங்கப்படும் ஒரு தேசிய விருதாகும். இது, இலங்கையின் அறிவியல் துறையால் வழங்கப்படும், அதியுயர் விருதாகும். வழமையாக இவ்விருது பெற்றவரின் பெயருக்கு முன்னால் வித்யா ஜோதி என்ற சொல்லையும் சேர்த்து வழங்குவர். இவ்விருது வீர சூடாமணி விருதுக்கு அடுத்தபடியான நிலையைக் கொண்டுள்ளது.
# வித்யா ஜோதி

## விருது பெற்ற சிலர்

;1986
- ஜெப்ரி பாவா
- ஆர்தர் சி. கிளார்க்
- சுந்தரலிங்கம் ஞானலிங்கம்
- அருமதுரை நந்தசேன சில்வா
- ஆறுமுகம் விசுவலிங்கம் மயில்வாகனம்
- கிறித்தோபர் ராஜீந்திரா பானபொக்கே
- ஈ. ஓ. ஈ. பெரேரா  
;1987
- ஜி. எல். பீரிஸ்  
;1988
- ரே விஜயவர்தன
- கணபதிப்பிள்ளை யோகேசுவரன்
- நந்திராணி சுவர்ணமித்த டி சொய்சா  
;1989
- இரத்தின சபாபதி குக்  
;1990
- சிறில் பொன்னம்பெரும
- கொட்டி ரம்புக்கன மகாவகல்ல அந்தோனி டொன் மைக்கேல்
- முகம்மது உவைசு சித்தீக் சுல்தான்பாவா  
;1991
- ஔஉபுகொட ரன்கொட்டகே பிரேமரத்தின
- ராஜா ஏமபால டி சில்வா  
;1992
- பீட்ரிசு விவியன் டி மெல்
- குடதெல்கே ரூப்பர்ட் செல்ட்டன் பீரிசு  
;1998
- வீ. கே. சமரநாயக்க  
;2005
- எஸ். மகாலிங்கம்
- எஸ். மோகனதாஸ்
# 1707 சில்லி கடற்படை துன்பியல் நிகழ்வு

**1707ன் சில்லி கடற்படை துன்பியல் நிகழ்வு** (*Scilly naval disaster of 1707*) என்பது, 22 அக்டோபர் 1707ல் இங்கிலாந்து அரச கடற்படையின் நான்கு போர்க் கப்பல்கள் சில்லித் தீவுகளுக்கு அருகே மோசமான காலநிலையில் அகப்பட்டு இழக்கப்பட்டதைக் குறிக்கிறது. மோதிச் சேதமடைந்த கப்பலில் இருந்த 1,550 படையினர் உயிரிழந்தனர். இது, இந்த நிகழ்வை பிரித்தானியத் தீவுகளின் வரலாற்றில் மிக மோசமான கடற் துன்பியல் நிகழ்வு ஆக்கியது. இந்நிகழ்வுக்கான முக்கிய காரணம் கப்பல்களின் இருப்பிடத்தை மாலுமிகளால் துல்லியமாகக் கணக்கிட முடியாமல் இருந்ததேயாகும்.
# 1707 சில்லி கடற்படை துன்பியல் நிகழ்வு

## பின்னணி

1707 கோடையில், எசுப்பானிய வாரிசுரிமைக்கான போரின்போது, சவோயின் இளவரசர் யூசீன் என்பவரின் தலைமையிலான பிரித்தானியா, ஆசுத்திரியா, ஒல்லாந்து ஆகிய நாடுகளின் கூட்டுப் படைகள் பிரான்சின் தூலோன் துறைமுகத்தை முற்றுகையிட்டு அதைக் கைப்பற்ற முயற்சி செய்தன. யூலை 29 முதல், ஆகத்து 21 வரை இடம்பெற்ற இந்த நடவடிக்கையின்போது பெரிய பிரித்தானியா, கப்பற்படைத் தொகுதியொன்றை அனுப்பியது. பிரித்தானியக் கடற்படையின் தலைமைத் தளபதி சர் கிளவுட்சிலி சோவெல்லின் தலைமையில் கப்பல்கள் நடுநிலக்கடற் பகுதிக்குச் சென்று தூலோனைத் தாக்கியதுடன், முற்றுகையில் அகப்பட்டிருந்த பிரான்சின் கப்பற் படைக்கும் சேதங்களை விளைவித்தன. ஒட்டுமொத்தமாகப் பார்க்கும்போது கூட்டுப்படைகளின் நடவடிக்கை வெற்றியளிக்கவில்லை. கூட்டுப் படைகள் பிரான்சு-எசுப்பானியப் படைகளிடம் தோல்வியுற்றன. நாடு திரும்புமாறு விடுக்கப்பட்ட உத்தரவைத் தொடர்ந்து பிரித்தானியப் படைகள் செப்டம்பர் மாதப் பிற்பகுதியில் சிப்ரால்டரில் இருந்து போர்ட்சுமவுத்துக்குப் புறப்பட்டன. சொவெல்லின் தலைமையின் கீழ் பதினைந்து வரிசைக் கப்பல்களும், நான்கு வெடிக்கப்பல்களும், ஒரு சுலூப் வகைக் கப்பலும், ஒரு பாய்மரப் படகும் இருந்தன.
# 1707 சில்லி கடற்படை துன்பியல் நிகழ்வு

## விபத்து

சோவெல்லின் 21 கப்பல்களும் செப்டெம்பர் 29ம் தேதி சிப்ரால்ட்டரில் இருந்து புறப்பட்டன. எச்.எம்.எசு அசோசியேசன் அவரது தலைமைக் கப்பலாக இருந்தது. எச்.எம்.எசு ரோயல் ஆன் வைசு அட்மிரல் சர் சார்ச் பிங்கின் தலைமைக் கப்பலாகவும், எச்.எம்.எச்ய் டோர்பே ரியர் அட்மிரல் சர் யோன் நேரிசின் தலைமைக் கப்பலாகவும் இருந்தன. இத்தவறு திருத்தப்படுவதற்கு முன்னரே நான்கு கப்பல்கள் பாறைகளில் மோதி உடைந்து கடலுள் மூழ்கின.
# விக்கிப்பீடியா:உங்களுக்குத் தெரியுமா/நவம்பர் 11, 2015

<div id="mp-dyk-img">  
</div>
- போர்த்துக்கீசிய மொழியில் எழுதப்பட்ட கிறிஸ்துவ சமய போதனை நூலின் தமிழாக்கமான **தம்பிரான் வணக்கம்** தமிழில் அச்சில் வெளிவந்த முதல் நூலாகக் கருதப்படுகிறது.
- **அப்பல்லோ 16** நிலவின் ஒளிமிகுந்த தரைப்பகுதியில் இறங்கிய முதல் விண்கலமாகும்.
- விரைவாக வளரும் தோல், விரைவாக எடை அதிகரித்தல் போன்றவற்றினால் தோலில் தோன்றும் கோடுகள் போன்ற அமைப்புகள் **தோல் நீட்சிக் கோடுகள்** எனப்படும்.
# தொடர் கல்வி

சிறிதளவு கற்றவர்கள் மேலும் தொடர்ந்து கற்க எல்லா வாய்ப்புகளையும் தருகின்ற கல்வியே தொடர் கல்வியாகும். இந்திய அரசாங்கம் கட்டாயக் கல்வியாகப் பன்னிரண்டாம் வகுப்பு வரை அனைவரும் படிக்க வேண்டும் என்று கூறினாலும் ஏதோ ஒரு காரணத்தால் அவா்களால் தொடா்ந்து படிக்க முடியாத சூழ்நிலையில் படிப்புப் பாதியில் நின்று விடுகிறது. இதைத் தேக்க நிலை என்பா். இவ்வாறு தேக்க நிலை ஏற்பட்ட பின்பு இரண்டு வருடமோ, மூன்று வருடமோ அல்லது அதற்கு மேலும் பல வருடங்கள் ஆன பின்பு படிக்க வேண்டும் என்று ஆசையோ அல்லது அவர்கள் செய்யும் தொழிலில் வளா்ச்சியடையக் கல்வி தேவைப்படும் சூழ்நிலைக்குத் தள்ளப்படும் போது மீண்டும் தொடா்ந்து படிக்க வேண்டும் என்று ஆசைப்படும் போது தொடா் கல்வி கைகொடுப்பதாக இருக்க வேண்டும். தொடா் கல்வி கற்க இந்திய அரசாங்கம் பல வழிகளில் உதவி செய்கிறது. தொடா் கல்வி கற்க ஆசைப்படுவோா் அதைப் பயன்படுத்திக் கொண்டு படிக்க வேண்டும்.  
நாளுக்கு நாள் மாறிக்கொண்டிருக்கும் உலகில் ஒவ்வொரு ஐந்தாண்டுக் காலத்திலும் அறிவுப் பெருக்கம் என்பது இரண்டு மடங்காகின்றது. இந்த நிலையில் பள்ளிக்கூடங்களில் பெற்ற அறிவைக் கொண்டு முழுவாழ்க்கையையும் வாழ இயலாத காரியம். எனவே, பொது அறிவையும், தொழிற்கல்வியையும் புதுப்பித்துக்கொள்ள வேண்டிய கட்டாயத்தில் உள்ளோம்.  
நாம் ஒவ்வொருவரும் பள்ளிக்கல்வியைத் தொடங்கி ஒரு குறிப்பிட்ட நிலையில் முடித்துக் கொள்கிறோம். பின்பு கல்வியைப் பெற (அ) அறிவைப் புதுப்பிக்க மீண்டும் பள்ளி செல்ல முடியாது. நாம் செய்யும் வேலைகளை விட்டுவிட்டு முழுநேரத்தையும் கல்வி பயில செலவிட முடியாத நிலைதான் நிலவுகிறது. அடிப்படை எழுத்தறிவு பெற்றவர்கள் மேலும் கல்வியறிவு பெறுவதற்கும் பெற்ற கல்வியோடு ஒரு குறிப்பிட்ட துறையில் மேலும் அறிவைப் பெறுவதற்கும் தொடர் கல்விமுறை சிறந்ததாகும்.  
பொது அறிவு, தொழிலறிவு, பிறதொழிலறிவு, கல்வித்தரம், பயனுள்ள பொழுதுபோக்கு என ஒரு முழு வாழ்க்கை வாழ்வதற்கான முயற்சியே தொடர்கல்வியாகும். முறைசார்ந்த கல்வி பள்ளிகளில் தரப்படுகிறது. இதற்குக் காலம், இடம், பாடம் என வரையறைகள் உண்டு. முறைசார் கல்வி ஒரு குறிப்பிட்ட எல்லையில் நிறைவு பெற்றுவிடும். ஆனால் தொடர் கல்விக்குப் பாடம், கால அளவு, இடம் போன்ற வரையறைகள் கிடையாது.  
தொடர் கல்வி என்பது வாழ்க்கைமுறை, தொழில், குடும்பம், ஓய்வு நேரத்தைப் பயன்படுத்துவது என முழுமையான வாழ்க்கைக்குத் தேவையான அனைத்தையும் தருவதாகும். இது நாம் தினமும் படிக்கும் நாளிதழ், நாவல் முதல் இலக்கியங்கள் வரை உள்ளடக்கியதாகும்.
# பங்கி தீவுகள்

**பங்கித் தீவு** (*Pulau Banggi*) மலேசிய நாட்டில், இரண்டாவது பெரிய மாநிலமான சபா மாநிலத்தில் , கூடாட் மாவட்டத்தில் அமையப் பெற்ற ஒரு தீவாகும். மலேசிய நாட்டில் இருக்கும் தீவுகளிலேயே மிகப்பெரிய தீவு, பங்கித் தீவும் ஒன்றாகும்.  
**பங்கி தீவு** சபா மாநிலத்தின் வடக்கு கடற்கரையொட்டி அமைந்துள்ளது. சுமார் 440 சதுர கிலோ மீட்டர் பரப்பளவை கொண்ட இந்த தீவில் சுமார் 20,000 மக்கள் வாழ்ந்து வருகின்றனர்.  
பங்கி தீவின் மிகப் பெரிய நகரம் லிம்புவாக். இத்தீவில் அடர்ந்த காட்டுப் பகுதிகள் காணப் படுகின்றன. அழகிய கடற்கரையைக் கொண்டபோதிலும், இன்னமும் சுற்றுலாத் தலமாக முழுவதும் அங்கீகரிக்கப்படாத ஒரு தீவாகவே விளங்கி வருகின்றது.  
அருகில் இருக்கும் தீவுகளைச் சுற்றிப் பார்ப்பதற்கு சிறிய படகுகள் வாடகைக்கு கிடைக்கின்றன. படகுகளில் தங்குவதற்கு ஏதுவாக சிறிய சமையலறையைக் கொண்டுள்ளது. பங்கித் தீவு பழங்குடி மக்கள் மர வீடுகள் அமைத்து வாழ்ந்து வருகின்றனர்.
# சென்னை ராஜதானி விரைவுவண்டி

**சென்னை ராஜதானி விரைவுவண்டி**, இந்திய இரயில்வேயால் இயக்கப்படுகிறது. இந்த ராசதானி விரைவுவண்டி தமிழ்நாட்டில் உள்ள சென்னையில் இருந்து தில்லியில் உள்ள ஹசரத் நிசாமுதீன் வரை சென்று திரும்பும். இது 2175 கி.மீ தொலைவை 28 மணி 15 நிமிடங்களில் கடக்கிறது.
# சென்னை ராஜதானி விரைவுவண்டி

## வழித்தடம்

**12433 / 12434 சென்னை ராஜதானி விரைவுவண்டி**  
| நிலையத்தின்
குறியீடு | நிலையத்தின் பெயர் | தொலைவு
(கி.மீ.) |  |
| --- | --- | --- | --- |
| MAS | சென்னை சென்ட்ரல் | 0 |  |
| BZA | விசயவாடா | 431 |  |
| WL | வாரங்கல் | 639 |  |
| NGP | நாக்பூர் | 1090 |  |
| BPL | போபால் | 1480 |  |
| JHS | ஜான்சி | 1772 |  |
| GWL | குவாலியர் | 1869 |  |
| AGC | ஆக்ரா பாளையம் | 1987 |  |
| NZM | ஹசரத் நிசாமுதீன் | 2175 | } |
# சென்னை ராஜதானி விரைவுவண்டி

## இணைப்புகள்

- வண்டியின் வழித்தட விவரங்கள்
# சிவெர்த்லோவ்சுக் மாகாணம்

**சிவெர்த்லோவ்சுக் மாகாணம்** (*Sverdlovsk Oblast*, , **சிவெர்த்லோவ்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது உரால் நடுவண் மாவட்டத்தைச் சேர்ந்தது. இதன் நிர்வாக மையம் எக்கத்தரீன்பூர்க் (முன்னர் சிவெர்த்லோவ்சுக் என்று அறியப்பட்டது). இதன் மக்கள்தொகை 4,297,747 ஆகும். (2010 கணக்கெடுப்பின்படி)
# சிவெர்த்லோவ்சுக் மாகாணம்

## புவியியல்

இந்த ஒப்ளாஸ்து பெரும்பாலான மத்திய மற்றும் வட யூரல், கிழக்கு சரிவுகளில் முழுவதும் பரவி மேற்கு சைபீரிய பகுதியினுள் அடங்கியதாக உள்ளது. உரால் மலைகள்உரல் மலைகளின் தென்மேற்கில் உள்ள மேற்கு சரிவுகளில் மீது இந்த ஒப்ளாஸ்ட் பரவியுள்ளது.
இதன் உயர்ந்த மலைகள் என்பது வட உரால் மலைப்பகுதியில் உள்ள கொன்சாகோவ்சுகி கமென் உயரம் 1,569 மீட்டர் (5,148 அடி), டென்சிகின் கமென் இதன் உயரம் 1,492 மீட்டர் (4,895 அடி). மத்திய யூரலில் கவனிக்கத்தக்க சிகரங்கள் இல்லை என்றாலும் பெரும்பாலும் மலைப்பாங்கான நாடு; சராசரி உயரம் கடல் மட்டத்திலிருந்து 300 இல் இருந்து 500 மீட்டர் (980 முதல் 1,640 அடி) வரை இருக்கிறது. முதன்மையான ஆறுகள் தவாடா, துரா, சுசோவாயா, மற்றும் யூஃபா , பிந்தைய இரண்டு ஆறுகள் காமா ஆற்றின் கிளை ஆறுகள் ஆகும்.
இந்த ஒப்லாஸ்து தன் எல்லைகளாக, மேற்கில் இருந்து கடிகார சுற்றில் பேர்ம் பிரதேசம், கோமி குடியரசு, கான்டி-மான்ஸி தன்னாட்சி வட்டாரம், தியூமென் ஒப்லாஸ்து, குர்கன் ஒப்லாஸ்து, செல்யபின்ஸ்க் ஒப்லாஸ்து , பாஷ்கொர்டொஸ்தான் ஆகியவை உள்ளன.
# சிவெர்த்லோவ்சுக் மாகாணம்

## இயற்கை வளங்கள்

இந்த ஒப்லாஸ்து இயற்கை வளங்கள் நிறைந்துள்ளது குறிப்பாக உலோகங்களுக்கு பிரபலமானது ( இரும்பு , தாமிரம் , தங்கம் , பிளாட்டினம் ), கனிமங்கள் ( கல்நார் , இரத்தினக்கற்கள் , டால்க் ,பளிங்கு, நிலக்கரி ). இதனால் இங்கு பெரும்பாலும் உரசயன் தொழில் நிறுவனங்கள் 18 மற்றும் 19 ஆம் நூற்றாண்டுகளில் இருந்து நிலைபெற்றுள்ளது.
# சிவெர்த்லோவ்சுக் மாகாணம்

## காலநிலை

இப்பகுதி கோப்பென் காலநிலை வகைப்பாடுக்கு உட்பட்ட காலநிலை கொண்டது. நீண்ட குளிர்காலத்தைக் கொண்டது, (சராசரி வெப்பநிலை -15 டிகிரி செல்சியஸ் (5 ° பாரங்கீட்) முதல் -25 டிகிரி செல்சியஸ் (-13 ° பாரங்கீட் ) வரை மேற்கு சைபீரிய சமவெளிப்பகுதி காலநிலை) மற்றும் குறுகியகால சூடான கோடை. ஒப்ளாஸ்துவின் தென்கிழக்கில் மட்டும் வெப்பநிலை சூலை மாதத்தில் +13 டிகிரி செல்சியஸ் (55 ° பாரங்கீட்) வரை அடையும்.
# சிவெர்த்லோவ்சுக் மாகாணம்

## வரலாறு

முதல் உருசியக் குடியேற்றம் இப்பகுதியில் வருவதற்கு முன், இப்பகுதியில் துருக்கிய மற்றும் அக்ரிக் பழங்குடியினரே வாழ்ந்துவந்தனர். மத்திய யூரல் பகுதி 16 ஆம் நூற்றாண்டில், டாடர் கான்டிகளின் வலிமையான உள்நாட்டு அரசின் ஆட்சிப்பகுதியாக இருந்தது
உருசியப் பேரரசு 1550களில் இப்பகுதியின் கிழக்கை வெற்றி கொண்டது. 16 நூற்றாண்டடில் இருந்து 17ஆம் நூற்றாண்டின் துவக்க காலத்திக்குள் எஞ்சியிருக்கும் பகுதிகளையும் உருசியா வெற்றிகொண்டு தன் குடியேற்றங்களை நிறுவியது.
# சிவெர்த்லோவ்சுக் மாகாணம்

## மக்கள் வகைப்பாடு

இப் பகுதியின் மக்கள் தொகை: 4,297,747 ( 2010 கணக்கெடுப்பு ); 4,486,214 ( 2002 மக்கள் தொகை கணக்கெடுப்பு ); 4,716,768 ( 1989 மக்கள் தொகை கணக்கெடுப்பு .)  
**இன குழுக்கள்**
இந்த ஒப்ளாஸ்து அல்கீகரிக்கப்பட்ட இருபத்தோரு இனக்குழு மக்களைக் கொண்டுள்ளது ஒவ்ஒரு இனக்குழுவிலும் குறைந்தது இரண்டாயிரம் பேர்வரை இருக்கிறார்கள். இதில்148 பல்வேறு இன குழுக்கள் மொத்தம் சேர்ந்துள்ளன.
- பிறப்பு (2011): 58.054
- இறப்பு (2011): 60.740
**2012 முதன்மை புள்ளிவிபரல்கள்**
- பிறப்பு: 61 451 (1000 ஒன்றுக்கு 14.3)
- இறப்பு: 59 913 (1000 ஒன்றுக்கு 13.9) [14]
- மொத்த கருத்தரிப்பு விகிதம்: [15]
2009 - 1.64 | 2010 - 1.67 | 2011 - 1.70 | 2012 - 1.83 | 2013 - 1.87 | 2014 - 1.92 (இ)
# சிவெர்த்லோவ்சுக் மாகாணம்

## சமயம்

2012 இன் உத்தியோகபூர்வ கணக்கெடுப்பு படி இந்த ஒப்லாஸ்து மக்கள் தொகையில் 43% உருசிய மரபுவழித் திருச்சபையை பின்பற்றுகின்றனர் , 5% திருச்சபைகளின் இணைப்பில்லாத பொதுவான கிருத்துவர் , 3% முசுலீம்கள், 2% கிழக்கு மரபுவழி திருச்சபை கிருத்தவர்கள். 1% ஸ்லாவிக் நாடடுப்பற மதத்தினர், 0.3% இந்து மதத்தினர், 36% மக்கள் "ஆன்மீக,மத நாட்டம் அற்றவர்கள்" என்று கருதுபவர்கள், 9.7% நாத்திகர்.
# சிவெர்த்லோவ்சுக் மாகாணம்

## பொருளாதாரம் மற்றும் போக்குவரத்து

இப்பகுதி அதி நவீனமயமாக்கப்படடு உள்ளது. இப்பகுதியில் உள்ள இரும்பு, எஃகு தொழிற்துறை ரஷ்யாவின் இரும்பு மற்றும் எஃகு தொழிற்துறையில் 12% கொண்டுள்ளது. மேலும் இந்த ஒப்ளாஸ்து பகுதியில் இரும்பு மற்றும் செம்பு வெட்டியெடுக்கப்படுகிறது. மற்றும் இங்கே செய்யப்படும் மர வேலைகள் குறிப்பிடத்தக்கது ஆகும்.
யேகாடெரின்பர்க் யூரல் பகுதியின் ஒரு முதன்மையான சாலை, தொடர்வண்டி விமான மையமாக விளங்குகிறது. பொருளாதாரச் சரிவில் இருந்து மீண்டவுடன் பல ஐரோப்பிய விமான நிறுவனங்கள் நகரங்களை இணைக்கும் விமானங்களை மீண்டும் துவங்கியது. இந்த பகுதியில் சேவை வழங்கும் விமான நிறுவனங்கள் சில லுஃப்தான்சா , பிரித்தானிய ஏர்வேஸ் , செக் வான்சேவை நிறுவனம், துர்கிஸ் ஏர்லைன்ஸ், ஆஸ்திரேலிய ஏர்லைன்ஸ்,பின்னையர், மால்வ் அங்கேரியன் ஏர்லைன்ஸ் போன்றவை ஆகும்.
அலபாயேவிஸ் குறுகிய இரயில் பாதை இரயில்வே அலபாயேவிஸ்க் பிராந்தியம் முழுவதும் மக்கள் பயணப்பட அலபாயேவிஸ்க் உதவுகிறது.
# குஷிநகர் விரைவுவண்டி

**குஷிநகர் விரைவுவண்டி** என்னும் வண்டியை இந்திய இரயில்வே இயக்குகிறது. இது மும்பையின் லோகமானிய டிளக் முனையத்தில் இருந்து கிளம்பி கோரக்பூர் சந்திப்பு வரை சென்று திரும்புகிறது. கோரக்பூருக்கு அருகில் உள்ள புத்த தலமான குஷிநகரை நினைவுகூறும் விதமாக இவ்வண்டிக்கு குஷிநகர் விரைவுவண்டி என்று பெயரிடப்பட்டுள்ளது. இந்த வண்டி 32 மணி 30 நிமிட நேரத்தில் 1679 கி.மீ தொலைவைக் கடக்கிறது.
# குஷிநகர் விரைவுவண்டி

## இணைப்புகள்

- குஷிநகர் விரைவுவண்டியின் கால அட்டவணை
# ஹசரத் நிசாமுதீன் - இந்தூர் விரைவுவண்டி

**ஹசரத் நிசாமுதீன் - இந்தூர் விரைவுவண்டி**, இந்திய இரயில்வேயினால் இயக்கப்படுகிறது. இது தில்லியில் உள்ள ஹசரத் நிசாமுதீனில் இருந்து கிளம்பி, மத்தியப் பிரதேசத்திலுள்ள இந்தூர் வரை சென்று திரும்பும்.
# ஹசரத் நிசாமுதீன் - இந்தூர் விரைவுவண்டி

## வழித்தடம்

- இந்தூர் சந்திப்பு
- தேவஸ்
- உஜ்ஜைன் சந்திப்பு
- நாக்டா சந்திப்பு
- மகித்பூர் ரோடு
- விக்ரம்கட் அலாட்
- சவு மகிலா
- சுவஸ்ரா
- ஷாம்கட்
- கரோட்
- பவானி மண்டி
- ராம்கஞ்சு மண்டி
- கோட்டா சந்திப்பு
- சவாய் மாதோபூர்
- கங்காபூர் நகரம்
- ஸ்ரீமகாபீர்ஜி
- பயானா சந்திப்பு
- பரத்பூர் சந்திப்பு
- மதுரா சந்திப்பு
- பரிதாபாத்
- ஹசரத் நிசாமுதீன்
# ஐதராபாத் - மும்பை விரைவுவண்டி

**ஐதரபாத் - மும்பை விரைவுவண்டி**, இந்திய இரயில்வேயினால் இயக்கப்படுகிறது. இது ஐதரபாத் டெக்கன் நிலையத்தில் இருந்து கிளம்பி, மும்பை சத்திரபதி சிவாஜி தொடருந்து நிலையம் வரை சென்று திரும்புகிறது.
# ஐதராபாத் - மும்பை விரைவுவண்டி

## வழித்தடம்

- ஐதரபாத் டெக்கன்
- பேகம்பேட்டை
- லிங்கம்பள்ளி
- விகராபாத் சந்திப்பு
- தாண்டூர்
- சேரம்
- மல்காய்த் ரோடு
- சிட்டாபூர்
- வாடி சந்திப்பு
- ஷாகாபாத்
- குல்பர்கா
- துதனீ
- சோலாப்பூர் சந்திப்பு
- குர்டுவாடி
- கேம்
- ஜேவுர்
- பிக்வான்
- தவுண்டு சந்திப்பு
- கேட்காவ்
- உருளி
- புனே சந்திப்பு
- லோணாவளா
- கர்ஜத்
- கல்யாண் சந்திப்பு
- தாதர்
- மும்பை சி.எஸ்.டி
# எரிதழல் மலை

**எரிதழல் மலைகள்** (*Flaming Mountains*; ) அல்லது **கோச்சாங்** மலைகள் (*Gaochang Mountains*) என்பன சீனாவில் சிஞ்சியாங் தன்னாட்சிப் பிரதேசத்தின் தியான்சன் மலைத்தொடர்களில் உள்ள மண் அரித்துச் செல்லப்பட்ட, தரிசாக உள்ள சிவப்பு மணற்கற்கள் கொண்ட மலைகள் ஆகும். இவை வடக்கில் தக்கிலமாக்கான்பாலைவனத்திற்கும் கிழக்கில் துருப்பன் நகருக்குமிடையே பரவியுள்ள மலைகளாகும். சிவப்பு மணற்பாறைப்படுகைகளில் எற்பட்டுள்ள மண்ணரிப்பு மற்றும் இடுக்குகளின் காரணமாக இம்மலையானது எரிதழல் போல் தோற்றமளிக்கிறது.  
இம்மலையானது கிழக்கு மேற்காக சுமார் நீளமும் அகலமும் கொண்டது. இதன் சராசரி உயரமானது ஆகும். இதன் சில முகடுகள் க்கும் மேலே அமைந்துள்ளன. இம்மலையை ஒட்டி சீனாவின் மிகப்பெரிய வெப்பநிலை அளக்கும் கருவி நிறுவப்பட்டுள்ளது. மிக முக்கியச் சுற்றுலாத் தலமான இம்மலையைச் சுற்றியுள்ள வெப்பநிலை இதன் மூலம் கணக்கிடப்படுகிறது. இங்குச் சில புதைபடிவங்கள் காணப்படுகின்றன.
# எரிதழல் மலை

## பட்டுப்பாதை

பண்டைய காலத்தில் தென்கிழக்காசியாவிலிருந்து பட்டுப்பாதைக்குப் பயணித்த வணிகர்கள் மற்றும் வர்த்தகர்கள்
மலைகளைத் தவிர்த்து மலைகளைக் கடந்து பாலைவனத்தை ஒட்டியுள்ள விளிம்புப் பாதைகளின் வழியாகவே பயணித்தனர். அவர்கள் எரிதழல் மலைகளின் அடிவாரத்தில் பாலைவனச் சோலை போன்ற நகரங்களில் ஓய்வுக்காகத் தங்கிப் பின்னர் தங்களது பயணங்களைத் தொடர்ந்தனர். இவர்களுடன் பௌத்த அமைப்புகளும் சேர்ந்து கொண்டன. அதனால் இப்பாதை ஒரு போக்குவரத்து நிறைந்த பன்னாட்டு வழித்தடமாக மாறியது. எனவே முக்கியமான சில மலையடிவாரக் கிராமங்கள் வர்த்தக மையங்களாக மாறின. மேலும் பௌத்த மடாலயங்களும் இப்பகுதியில் கட்டப்பட்டன.  
பேசேகிளிக் ஆயிரம் புத்தர் குகைப் பாறைகள் இம்மலைப்பகுதியில் கோச்சாங்க் கணவாய்ப் பகுதியில் அமைந்துள்ளன. இங்கு ஐந்தாம் நூற்றாண்டு முதல் ஒன்பதாம் நூற்றாண்டு வரை உருவாக்கப்பட்ட எழுபது பௌத்த குகைக்கோயில்கள் உள்ளன. மேலும் கௌதம புத்தரின் ஆயிரக்கணக்கான சுவரோவியங்களும் காணப்படுகின்றன.
# எரிதழல் மலை

## இலக்கியப் புகழ்

எரிதழல் மலைகளின் இப்பெயர் பெற்ற வரலாறு ஒரு பௌத்தத் துறவியின் கதையுடன் தொடர்புபடுத்தப்படுகிறது. ஒரு பௌத்தத் துறவியினால் இப்பெயரைப் பெற்றதாக 16 ஆம் நூற்றாண்டைச் சேர்ந்த சீன இலக்கியம் கூறுகிறது. பௌத்தத் துறவி மேற்கு நோக்கி இந்தியாவிற்குப் புனிதப் பயணம் மேற்கொண்டார். அப்பொழுது அவருடன் மந்திர சக்திகள் நிறைந்த ஒரு குரங்குராஜா உடன் வந்தது. அக்குரங்கு உருவாக்கிய எரிகின்ற ஒரு சுவரைத் தாண்டித் தனது புனித யாத்திரையை அத்துறவி தொடந்தார் என மிங் அரச மரபு கால எழுத்தாளர் வூ செங் என்பார் எழுதிய 'மேற்கு நோக்கி ஒரு பயணம்' (Journey to the West) என்ற புதினத்தில் குறிப்பிட்டுள்ளார்.
இப்புதினத்தில் கி.பி. 627 இல் பௌத்த வேதங்களைப் பெறுவதற்காக இந்தியா சென்ற பௌத்தத் துறவி யுவான் சுவாங் கோச்சாங்கை விட்டு தியேன்சன் பகுதியிலுள்ள ஒருமலைக்கணவாய் வழியே சென்றார் எனக் குறிப்பிடப்பட்டுள்ளது.
# எரிதழல் மலை

## தொன்மவியல்

சீனாவின் செவ்வியல் புதினமான *மேற்கு நோக்கி ஒரு பயணம் (Journey to the West]]* என்ற நூல் சுன் வூகாங் என்ற குரங்கு அரசர் சொர்க்கத்தில் இடையூறாக உருவாக்கப்பட்ட ஒரு நெருப்புச் சூளையைக் குத்தியதால் அதன் நெருப்புத்துண்டங்கள் வானத்திலிருந்து விழுந்த இடமே எரிதழல் மலையாக ஆனது எனக் குறிப்பிடுகிறது.  
உய்குர் தொன்மங்களின் படி தியேன்சன் மலையில் ஒரு டிராகன் வாழ்ந்து வந்தது. அது குழந்தைகளைப் பிடித்துத் தின்று வந்தது. உய்குர் வீரனொருவன் அந்த டிராகனை எட்டுத் துண்டங்களாக வெட்டினான். அதன் இரத்தம் பரவியதால் இவ்விடம் சிவப்பாகவும் அவன் வெட்டிய துண்டங்களே இங்குள்ள எட்டு பள்ளத்தாக்குகளாகவும் மாறியது என்று கருதப்படுகிறது..
# எரிதழல் மலை

## காலநிலை

மலையின் காலநிலையானது மிகவும் கடினமான காலநிலையாகும். கோடையில் சீனாவின் மிக அதிகமான வெப்பம் நிலவுமிடம் இதுவேயாகும். சுமார் அல்லது அதற்கு மேலான வெப்பநிலை இங்கு நிலவுகிறது. 2008 கணக்கீட்டின்படி இங்கு பதிவாகியுள்ளது.
# நெடுங்கோட்டுச் சட்டம்

**நெடுங்கோட்டுச் சட்டம்** (*Longitude Act*) என்பது, அரசி ஆனின் ஆட்சிக் காலத்தின் இறுதிப் பகுதியில், சூலை 1714ல் ஐக்கிய இராச்சியத்தின் நாடாளுமன்றத்தில் நிறைவேற்றப்பட்ட ஒரு சட்டம் ஆகும். இது நெட்டுங்கோட்டுச் சபை ஒன்றை நிறுவ வழி சமைத்ததுடன் கப்பலின் நெடுங்கோட்டைத் துல்லியமாகக் கணிக்க உதவும் எளிமையான நடைமுறைச் சாத்தியமான முறையொன்றைக் கண்டுபிடிக்கும் எவருக்கும் பணப்பரிசு வழங்குவதற்கும் வழிவகுத்தது. 1714ன் சட்டத்தைத் தொடர்ந்து இதற்கான பல சட்டத்திருத்தங்களும் சில சமயங்களில் இதற்கு மாற்றீடாகப் புதிய சட்டங்களும் உருவாக்கப்பட்டன.
# நெடுங்கோட்டுச் சட்டம்

## பின்னணி

கடல்கடந்த பயணங்களின் முக்கியத்துவம் அதிகரித்துச் சென்றபோது, துல்லியமானதும், நம்பத் தகுந்ததுமான கப்பல் செலுத்தும் முறைகளின் முக்கியத்துவமும் அதிகரித்துச் சென்றது. அறிவியலாளர்களும், கப்பற்றுறையினரும் நெடுங்கோட்டைத் துல்லியமாக அளக்கும் முயற்சியில் நீண்டகாலமாகவே ஈடுபட்டிருந்தனர். அகலக்கோட்டைத் தீர்மானிப்பது ஒப்பீட்டளவில் இலகுவானது. ஆனால் நெடுங்கோட்டை அறிவதற்குப் பயன்பட்ட முறைகள் நீண்ட கடற்பயணங்களுக்குக் கரையைக் கண்ணில் காணும்வரை துல்லியமானவை அல்ல. சில வேளைகளில், ஏறத்தாழ 2,000 படையினரைப் பலிகொண்ட 1707 சில்லி கடற்படை துன்பியல் நிகழ்வு போல பேரழிவையும் ஏற்படுத்துவது உண்டு. இந்த நிகழ்வு நெடுங்கோட்டை அளக்கும் பிரச்சினையை மீண்டும் தீவிர கவனத்துக்குக் கொண்டுவந்தது. மே 1714ல் இப்பிரச்சினைக்கான உகந்த தீர்வை வேண்டி வெஸ்ட்மின்ஸ்ட்டர் மாளிகையில் கொடுக்கப்பட்ட வணிகர்களதும், கடலோடிகளதும் முறைப்பாடுகளைத் தொடர்ந்து, யூலை 1714ல் நெடுங்கோட்டுச் சட்டம் நிறைவேற்றப்பட்டது.
# வெற்றி (ஒளிப்பதிவாளர்)

**வெற்றி** ஓர் இந்தியத் திரைப்பட ஒளிப்பதிவாளர் ஆவார். தமிழ், தெலுங்கு திரைப்படங்களில் பங்காற்றி வருகிறார். தெனாவட்டு, வீரம், வேதாளம் ஆகிய திரைப்படங்களில் ஒளிப்பதிவாளராக பங்காற்றியுள்ளார்.
# வெற்றி (ஒளிப்பதிவாளர்)

## வாழ்க்கைக் குறிப்பு

வெற்றி, 2008ஆம் ஆண்டில் தெனாவட்டு திரைப்படத்தின் வாயிலாக ஒளிப்பதிவாளராக அறிமுகமானார். தொடர்ந்து, 2009ஆவது ஆண்டில் மாசிலாமணி, முனி 2:காஞ்சனா ஆகிய வெற்றித் திரைப்படங்களில் பங்காற்றினார். பின்னர் இயக்குநர் சிவாவுடன் இணைந்து சங்கம் (2009), தருவு (2012) ஆகிய தெலுங்குத் திரைப்படங்களிலும், வீரம் (2014), வேதாளம் (2015) ஆகிய தமிழ்த் திரைப்படங்களிலும் ஒளிப்பதிவாளராக பங்காற்றியுள்ளார். இவரும் இயக்குநர் சிவாவும், அடையாறு திரைப்பட நிறுவனத்தில் ஒன்றாக பயின்றவர்கள் ஆவர்.
# வெற்றி (ஒளிப்பதிவாளர்)

## திரைப்பட விபரம்

### ஒளிப்பதிவாளராக

| ஆண்டு | திரைப்படம் | இயக்குநர் |  |  |
| --- | --- | --- | --- | --- |
| 2008 | தெனாவட்டு | தமிழ் |  |  |
| 2009 | மாசிலாமணி | தமிழ் |  |  |
| சங்கம் | தெலுங்கு |  |  |  |
| 2011 | வேங்கை | தமிழ் | ஹரி |  |
| முனி 2: காஞ்சனா | தமிழ் |  |  |  |
| வேலூர் மாவட்டம் | தமிழ் |  |  |  |
| 2012 | தருவு | தெலுங்கு |  |  |
| 2013 | யா யா | தமிழ் |  |  |
| 2014 | வீரம் | தமிழ் | சிவா |  |
| *லோக்யம்* | தெலுங்கு |  |  |  |
| 2015 | வேதாளம் | தமிழ் | சிவா | } |
# கால அளவியல்

**கால அளவியல்** (Horology) என்பது, நேரத்தை அளவிடும் கலை அல்லது அறிவியல் ஆகும். மணிக்கூடுகள், கைக்கடிகாரங்கள், சூரியக்கடிகாரங்கள், மணற்கடிகாரங்கள், நேரப்பதிவிகள், கடற்காலமானிகள், அணுக்கடிகாரங்கள் ஆகியவை அனைத்தும் காலத்தை அளக்கப் பயன்படும் கருவிகளுக்கு எடுத்துக்காட்டுக்கள். தற்காலப் பயன்பாட்டில் கால அளவியல் பொதுவாக எந்திர நேரம் அளக்கும் கருவிகள் பற்றியது ஆகும்.  
கால அளவியலில் ஆர்வம் உள்ளவர்கள் கால அளவியலாளர்கள் எனப்படுவர். இச்சொல்லைத் தொழில்சார்ந்த வகையில் நேரம் அளக்கும் கருவிகளோடு தொடர்புள்ளவர்களும் (கைக்கடிகாரம் செய்வோர், மணிக்கூடு செய்வோர்), இவற்றின்மீது பொதுவான ஆர்வம் கொண்டோரும், அறிஞர்களும் பயன்படுத்துகின்றனர். கால அளவியலுக்கும், கால அளவியலாளர்களுக்கும், தொழில்சார்ந்தனவும், அறிவுசார்ந்தனவுமான ஏராளமான அமைப்புகள் உள்ளன.
# கெக்காட்

**கெக்காட்** (*Geghard*, , பொருள்: "ஈட்டி") என்பது செங்குத்துப் பாறைகளினால் சூழப்பட்ட, அருகிலுள்ள மலையினால் பகுதியாக செதுக்கியமைக்கப்பட்ட, ஆர்மீனியாவின் கொடயக் மாகாணத்தில் உள்ள மத்திய கால துறவியர் மடம் ஆகும். இது ஐக்கிய நாடுகள் கல்வி, அறிவியல், பண்பாட்டு நிறுவன உலகப் பாரம்பரியக் களம் எனப் பட்டியலிடப்பட்டுள்ளது.  
பிரதான சிறு கோயில் 1215 இல் கட்டப்பட, துறவியர் மடத் தொகுதி 4 ஆம் நூற்றாண்டில் கிரகரியினால் குகையின் உள்ளே புனிதத் தன்மையான நீரூற்றுப் பகுதியில் கட்டப்பட்டது. துறவியர் மடம் மூலப் பெயராக "அயிர்வாங்" என்ற பெயரை (*Ayrivank*; Այրիվանք) பெற்றிருந்தது. இதன் அர்த்தம் "குகைத் துறவியர் மடம்" என்பதாகும். இப்பெயர் தற்போது துறவியர் மடத்தைக் குறிக்கப் பயன்படுகிறது. கெக்காட் அல்லது முழுமையாகக் குறிப்பிடப்படும் "கெக்காட்வாங்" (*Geghardavank*; Գեղարդավանք) என்பது "ஈட்டித் துறவியர் மடம்" எனப் பொருள் கொள்கிறது. புனித ஈட்டி (இயேசு சிலுவையில் அறையப்பட்டபோது காயப்படுத்தியது) திருத்தூதர் யூதா ததேயுவால் ஆர்மீனியாவுக்கு கொண்டு வரப்பட்டதென்றும், ஏனைய புனிதப் பண்டங்களோடு வைக்கப்பட்டதென்றும் கூறப்படுகிறது. அது தற்போது எச்மியாட்சின் பேராலய கருவூலத்தில் காட்சிப்படுத்தப்பட்டுள்ளது.  
துறவியர் மடத்தை சுற்றியுள்ள காட்சிமிக்க உயரமான செங்குத்துப் பாறைகள் அசட் ஏரி, பள்ளத்தாக்கு ஆகியவற்றின் பகுதியாகவுள்ளன. துறவியர் மடம் உள்ளிட்ட பகுதிகள் உலகப் பாரம்பரியக் களம் என பட்டியலிடப்பட்டுள்ளது. துறவியர் மடத் தொகுதியில் உள்ள சில கோயில்கள் முற்றிலும் செங்குத்துப் பாறைகளில் குடைந்து செய்யப்பட்டுள்ளதோடு, மற்றவை குகையைவிட சற்றுக் கூடியவையாகவும், ஏனைய சில விபரிக்கப்பட்ட கட்டமைப்புக்களாகவுள்ளன. இவை யாவற்றினதும் சுவருள்ள பகுதிகளின் அறைகள் செங்குத்துப் பாறையின் ஆழத்தில் உள்ளன. ஒட்டுமொத்தத்தில் செதுக்கப்பட்ட தானாக நிற்கும் ஆர்மீனிய சிலுவைக் கற்கள் தனித்துவம் கொண்டுள்ளதுடன், ஆர்மீனியாவுக்கு உல்லாசப் பயணிகளை தொடர்ச்சியாக கொண்டு வரும் காரணிகளில் ஒன்றாகவுள்ளது.  
இங்கு வரும் உல்லாசப் பயணிகள் இதற்கு அருகிலுள்ள பாகால் கோயிலையும் சென்று பார்க்கின்றனர்.
# கெக்காட்

## வரலாறு

கிரகரியின் பாரம்பரியத்தின்படி, துறவியர் மடம் 4 ஆம் நூற்றாண்டில் உருவாக்கப்பட்டது. அப்பகுதிக் குகையிலுள்ள நீரூற்று கிறித்தவத்திற்கு முன்பே புனிதமாகக் கருதப்பட்டது. இதிலிருந்து அயிர்வாங் (குகைத் துறவியர் மடம்) என்ற பெயர் உருவாகியது. முதலாவது துறவியர் மடம் அராபியர்களால் 19 ஆம் நூற்றாண்டில் அழிக்கப்பட்டது.  
அயிர்வாங் கட்டமைப்புக்கள் எதுவும் இப்போது இல்லை. 4 ஆம், 8 ஆம், 10 ஆம் நூற்றாண்டு ஆர்மீனிய வரலாற்றாளர்களின்படி, துறவியர் மடம் சமய கட்டடங்கள் என்பதற்கப்பால், நன்கு அமர்த்தப்பட்ட குடியிருப்பாளர்களினதும் சேவை அமைப்பினாலும் உள்ளடக்கமாகவுள்ளது. அராபிய கலிபாவின் ஆர்மீனிய துணை ஆட்சியாளர் நாசர் பெறுமதியான சொத்துக்களை 923 இல் கொள்ளையடித்து பாரியளவில் அயிர்வாங்கிற்கு சேதம் ஏற்படுத்தினான். நிலநடுக்கமும் சேதத்தை இதற்கு ஏற்படுத்தியது.
# கெக்காட்

## வளாகம்

தற்போது துறவியர் மட வளாகம் தள வரிசையமைக்கப்பட்ட பாதையின் முனையில், வாகனங்கள் நிறுத்துமிடத்திலிருந்து நடந்து செல்லும் தொலைவில் அமைந்துள்ளது. இப்பகுதியில் பழங்கள், நினைவும் பொருட்கள் விற்போரும் உள்ளனர். உல்லாசப் பயணிகள் வருகையின்போது இசைக் குழு இசை மீட்டிக் கொண்டு இருக்கும்.  
பிரதான வாயிலுக்குச் சென்றதும், மேற்கில் உள்ள குன்றுப் பகுதியில் சிறிய குகைகள், சிற்றாலயங்கள், செதுக்கல் வேலைப்பாடுகள், கட்டுமானங்கள் என்பன காணப்படும். வாயிலிக்கு முன்னான வடக்கில் அமைந்துள்ள செங்குத்துப் பாறையில் உள்ள சில ஆழமற்ற சாய்வில் மக்கள் தங்கள் விரும்பம் நிறைவேற வேண்டும் என்று கூழாங்கற்களை எறிவதுண்டு. வாயிலின் உள் சிறிது சென்றதும் உள்ள சுற்றுச்சுவர் 12 – 13 ஆம் நூற்றாண்டு கோட்டை மதிற்சுவர் வளாகத்தின் மூன்று பக்கங்களை பாதுகாக்க அமைக்கப்பட்டுள்ளது. நான்காவது சுவரை பின்னாலுள்ள செங்குத்துப்பாறை பாதுகாக்கிறது.  
- *"Architectural Ensembles of Armenia"*, by O. Khalpakhchian, published in [Moscow] by Iskusstvo Publishers in 1980.
# 66. மேட்டுபட்டி ஊராட்சி

**66. மேட்டுபட்டி ஊராட்சி** (*66. Mettupatti Gram Panchayat*), தமிழ்நாட்டின் மதுரை மாவட்டத்தில் உள்ள அலங்காநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1496 ஆகும். இவர்களில் பெண்கள் 722 பேரும் ஆண்கள் 774 பேரும் உள்ளனர்.
# 66. மேட்டுபட்டி ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. 66.மேட்டுப்பட்டி
1. ஆலம்பட்டி
1. கீழமேட்டுப்பட்டி
1. ஆரியபட்டி
1. பள்ளபட்டி
1. முத்தம்பட்டி
1. உசிலம்பட்டி
# 66. மேட்டுபட்டி ஊராட்சி

## இதனையும் காண்க

- அலங்காநல்லூர் ஊராட்சி ஒன்றியம்
# கம்போடியாவில் பௌத்த மதத்தின் வரலாறு

**கம்போடியாவில் பௌத்தமத வரலாறு** (*History of Buddhism in Cambodia*) என்பது தேரவாத பௌத்தம் கம்போடியாவில் தேச மதமானதை வரலாற்று ரீதியாக குறிப்பிடுவதாகும். இம்மதம் கம்போடியாவில் 5 ஆம் நூற்றாண்டு முதலே இருந்து வந்துள்ளது.
# கம்போடியாவில் பௌத்த மதத்தின் வரலாறு

## கெமர் பௌத்தம்

இது கெமர் பௌத்தம் என்றும் அழைக்கப்படுகிறது. ஆரம்பத்தில் இங்கு மகாயான பௌத்தம் பின்பற்றப்பட்டது.
தற்போது கம்போடியாவிலுள்ள பௌத்தமானது தேரவாதப் பிரிவாக உள்ளது. கம்போடியாவின் அரசியலமைப்பில் அந்நாட்டின் அலுவல் மதமாக இது குறிப்பிடப்பட்டுள்ளது. இது, கெமர் பொதுவுடமை காலம் தவிர, 13ஆம் நூற்றாண்டிலிருந்து அந்நாட்டின் அரசு மதமாக விளங்குகிறது. 2013ஆம் ஆண்டின் கணக்கெடுப்பின்படி, கம்போடியாவின் மொத்த மக்கள் தொகையில் 97.9% பேர் பௌத்தத்தைப் பின்பற்றுகின்றனர்.  
உறுதி செய்யப்படாத சிங்கள ஆதாரங்கள், கி. மு. 3ஆம் நூற்றாண்டில் தென்கிழக்கு ஆசியாவுக்கு அசோகரின் சமயத் தூதுவர்கள் பௌத்தத்தை அறிமுகப்படுத்தியதாகக் குறிப்பிடுகின்றன. அடுத்த 1,000 ஆண்டுகளுக்குப் பல்வேறு உள்ளூர் சமயங்களுடன் பௌத்தம் போட்டியிட்ட காலலத்தில் இந்தியப் பண்பாடானது கம்போடியாவில் மிகுந்த செல்வாக்குப் பெற்றது. கம்போடிய பௌத்த வரலாறு பின்வருமாறு அமையும்.
# கம்போடியாவில் பௌத்த மதத்தின் வரலாறு

## சுவண்ணபூம்

அசோகர், சமயப்பரப்பு குழுவினரை சுவண்ணபூம் நாட்டிற்கு அனுப்பி வைத்தார். இந்நாடு தென்கிழக்கு ஆசியாவின் பெருநிலப்பகுதியான மோன் (தற்பொழுது மியான்மரின் ஒர் அலகு) மற்றும் கெமர் மக்கள் (தற்பொழுது கம்போடியா) என அடையாளம் காணப்பட்டது. சிங்களவர்களின் வரலாற்றை கால வரிசைப்படி தொடர்வரலாக பாளி மொழியில் எழுதப்பட்டுள்ள மகாவம்சம் சமயப்பரப்பு குழுவினர் தொடர்பான செய்திகளைக் குறிப்பிடுகிறது.  
கி.மு. மூன்றாம் நூற்றாண்டில் அசோக மன்னரால் தென்கிழக்கு ஆசியப் பகுதிகளான சுவண்ணபூம் அல்லது தங்க தீபகற்பம் என்றழைக்கப்படும் மலாய் நாட்டில் பௌத்தம் பரப்பப்பட்டதாக உறுதிப்படுத்தப்படாத சிங்கள ஆதாரங்கள் தெரிவிக்கின்றன. இவ்வாதாரங்களின்படி
# கம்போடியாவில் பௌத்த மதத்தின் வரலாறு

## சுவண்ணபூம்

### பாடலிபுத்திரம்

கி.மு. 274 இல் இந்தியாவில் உள்ள பாடலிபுத்திரத்தில் நடந்த பௌத்த மாநாட்டைத் தொடர்ந்து, பௌத்தக் கொள்கைகளைப் பரப்புவதற்காக அசோகர், இரண்டு புத்த பிக்குகள் அனுப்பப்பட்டதாகத் தெரிகிறது. புகழ்பெற்ற இந்த பணியின் காரணமாக தென்கிழக்கு ஆசியாவில் பௌத்தம் நீண்ட காலத்திற்கு நிலைத்து நின்றிருப்பதாக கூறப்படுகிறது.  
தாந்திரீகம் உள்ளிட்ட பல்வேறு பௌத்தப் பிரிவுகள் மற்றும் பள்ளிகள், மேலாதிக்கம் செலுத்தி வந்த பிராமணியத்துடன், மற்றும் 9 ஆம் நூற்றாண்டின் தொடக்கத்தில் தென்கிழக்கு ஆசியாவில் பேரரசுகள் தோன்றுவதற்கு முன்பிருந்த பழங்குடியின ஆன்மவாதம் சார்ந்த நம்பிக்கைகளோடும் மேம்பட்டு போட்டியிட்டன அல்லது ஒருங்கிணைந்தன.
# கம்போடியாவில் பௌத்த மதத்தின் வரலாறு

## சுவண்ணபூம்

### இந்தியச் சமூக பழக்க வழக்கங்கள்

இந்திய வணிகர்கள், வியாபாரிகள் மூலமாகவும் இந்திய கலாசார செல்வாக்கு இப்பகுதியில் அக்காலத்தில் பரவலாக கலந்துள்ளது. பூனானில் முதலாம் நூற்றாண்டு தொடங்கி ஐந்தாம் நூற்றாண்டு வரையிலான காலத்திய கெமர் அரசாங்கத்தில், பிராமணியம் மற்றும் பௌத்தம் சார்ந்த கருத்துகளை மட்டுமின்றி இந்திய சமூக பழக்கவழக்கங்கள் மற்றும் நெறிமுறைகளையும் கெமர் மக்கள் ஏற்றுக் கொண்டனர்".
# கம்போடியாவில் பௌத்த மதத்தின் வரலாறு

## பூனான் பேரரசு

கி.மு. 100 கி.பி 500-க்கும் இடைப்பட்ட காலத்தில், பூனான் பேரரசு, இன்றைய மீகாங் ஆற்று வடிநிலத்தில் சீனா, இந்தோனேசியா மற்றும் இந்தியா போன்ற நாடுகளுடன் கடல்வழி வர்த்தகத்தைக் கொண்டிருந்தது. இப்பேரரசு இந்து மதத்தைத் தழுவியிருந்தது.  
இப்பேரரசின் மன்னர்கள் சிவன், திருமால் வழிபாட்டை ஊக்குவித்தனர். இப்பகுதியில் அந்நாளில் காணப்பட்ட பௌத்தம் இரண்டாம் நிலையில் இருந்தது.  
பூனானில் பௌத்த மதம் இருந்ததை சமசுகிருத கல்வெட்டுகள் ஆவணப்படுத்தியுள்ளன. 478-514 ஆண்டுக்காலத்தில் இந்நாட்டில் கௌடின்ய செயவர்மன் புத்த மதத்தை வளர்த்துள்ளார். சீனப்பேரரசருக்கு பவளத்த்தில் வரையப்பட்ட புத்தர் படங்களை சமயத்தைப் பரப்பும் குழுவினர் வழியாக கொடுத்து அனுப்பியிருக்கிறார்.
# கம்போடியாவில் பௌத்த மதத்தின் வரலாறு

## பூனான் பேரரசு

### ரத்னபானு

586-664 காலத்தைச் சேர்ந்த மற்றொரு முந்தைய சமசுகிருத கல்வெட்டில், ரத்னபானு மற்றும் ரத்னசிம்மா என்ற இரண்டு சகோதர புத்தபிக்குகள் இதைக் குறிப்பிட்டுள்ளனர். ஐந்தாம் நூற்றாண்டின் பின்பாதியில் கம்போடியாவில் பௌத்த மதம் மலர்ந்தது என்று சீன இலக்கியங்கள் தெரிவிக்கின்றன.  
கம்பீரமான சீன அரசவையில் நினைவுச் சின்னம் அமைக்க அரசன் செயவர்மன், நாகசேனா என்ற இந்திய புத்தபிக்குவைச் சீனாவுக்கு அனுப்பி வைத்தார். 450-ஆம் ஆண்டிற்குப் பிறகு பௌத்தம் தோன்றியது என்று தெளிவாக சீனப் பயனி ஏழாம் நூற்றாண்டில் தெரிவித்துள்ளார்.
# கம்போடியாவில் பௌத்த மதத்தின் வரலாறு

## சென்லா பேரரசு

500 மற்றும் 700 ஆம் ஆண்டுகளுக்கு இடையில் பூனான் அரசுக்குப் பதிலாக சென்லா பேரரசு உருவானது. மேக்கொங் ஆறு மற்றும் தொன்லே சாப் ஆறுகளைச் சுற்றியுள்ள நிலப்பகுதிகள் மற்றும் மேக்கொங் வடிநிலப் பகுதி வரை சென்லா பேரரசு விரிவடைந்திருந்தது.  
13 ஆம் நூற்றாண்டின் சீன காலவரிசை வரலாற்று ஆய்வாளரான மா தௌவான் கூற்றின்படி, 4 ஆம் மற்றும் 5 ஆம் நூற்றாண்டு காலத்தில் புத்தத் துறவிகள் மற்றும் பிக்குகள் 10 மடங்களில் புனித நூல்களைப் படித்துக் கொண்டிருந்தனர் என அறியப்படுகிறது.  
சீனப் பேரரசரின் வேண்டுகோளுக்கு இணங்க இரண்டு புத்தத் துறவிகள் சமசுகிருதத்தில் இருந்த திபிடிகாவை சீனமொழியில் மொழி பெயர்ப்பதற்காகச் சீனாவுக்குச் சென்றனர் என்று இவர் தெளிவாகக் கூறியுள்ளார்..
# 85 ஆர் கொமாரப்பாளையம் ஊராட்சி

**85 ஆர் கொமாரப்பாளையம் ஊராட்சி** (*85 r komarapalayam Gram Panchayat*), தமிழ்நாட்டின் நாமக்கல் மாவட்டத்தில் உள்ள இராசிபுரம் வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
# 85 ஆர் கொமாரப்பாளையம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. 85 ஆர் கொமாரப்பாளையம்
1. பனங்காடு
# 85 கவுண்டம்பாளையம் ஊராட்சி

**85 கவுண்டம்பாளையம் ஊராட்சி** (*85 goundampalayam Gram Panchayat*), தமிழ்நாட்டின் நாமக்கல் மாவட்டத்தில் உள்ள எலச்சிப்பாளையம் வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
# 85 கவுண்டம்பாளையம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. எலிமேடு
1. கொத்தம்பாளையம்
1. திமிராவுத்தம்பட்டி
1. கொளத்துப்பாளையம்
1. பூவாலகுட்டை
1. 85 கவுண்டம்பாளையம்
1. பள்ளிப்பட்டி
1. கோட்டான்காடுபுதூர்
1. ராயர்பாளையம்
1. தாண்டாம்பாளையம்
1. நடுபாளையம்
# 87 கவுண்டம்பாளையம் ஊராட்சி

**87 கவுண்டம்பாளையம் ஊராட்சி** (*87 goundampalayam Gram Panchayat*), தமிழ்நாட்டின் நாமக்கல் மாவட்டத்தில் உள்ள எலச்சிப்பாளையம் வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4887 ஆகும். இவர்களில் பெண்கள் 2372 பேரும் ஆண்கள் 2515 பேரும் உள்ளனர்.
# 87 கவுண்டம்பாளையம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. குமாரமங்கலம்
1. 87 கவுண்டம்பாளையம்
1. குமாரமங்கலம் நாடார் தெரு
1. குமாரமங்கலம் புதூர்
1. இந்திரா நகர்
# 43 பனப்பாக்கம் ஊராட்சி

**43 பனப்பாக்கம் ஊராட்சி** (*43 Panapakkam Gram Panchayat*), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1698 ஆகும். இவர்களில் பெண்கள் 859 பேரும் ஆண்கள் 839 பேரும் உள்ளனர்.
# 43 பனப்பாக்கம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சின்ன காலனி
1. வில்லியர் காலனி
1. செங்காடு
1. 43 பனப்பாக்கம்
1. ஈன்றம்பாளையம்
1. பெரிய காலனி
# 82 பனப்பாக்கம் ஊராட்சி

**82 பனப்பாக்கம் ஊராட்சி** (*82 panapakkam Gram Panchayat*), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1250 ஆகும். இவர்களில் பெண்கள் 623 பேரும் ஆண்கள் 627 பேரும் உள்ளனர்.
# 82 பனப்பாக்கம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சீயஞ்சேரி
1. வேலப்பாக்கம்
1. 82 பனப்பாக்கம்
# கொமக்கம்பேடு ஊராட்சி

**கொமக்கம்பேடு ஊராட்சி** (*Kommakambedu Gram Panchayat*), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1687 ஆகும். இவர்களில் பெண்கள் 849 பேரும் ஆண்கள் 838 பேரும் உள்ளனர்.
# கொமக்கம்பேடு ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. இந்திரா நகர்
1. கொமக்கம்பேடு
# காவன்கொளத்தூர் ஊராட்சி

**காவன்கொளத்தூர் ஊராட்சி** (*Kavankolathur Gram Panchayat*), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1437 ஆகும். இவர்களில் பெண்கள் 695 பேரும் ஆண்கள் 742 பேரும் உள்ளனர்.
# காவன்கொளத்தூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பிலிப்ஸ்புரம்
1. வேப்பஞ்செட்டி
1. காவாங்கொளத்தூர்
# கொண்டஞ்சேரி ஊராட்சி

**கொண்டஞ்சேரி ஊராட்சி** (*Kondancheri Gram Panchayat*), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1789 ஆகும். இவர்களில் பெண்கள் 877 பேரும் ஆண்கள் 912 பேரும் உள்ளனர்.